C 342/224
SK
Úradný vestník Európskej únie
6.9.2022
Štvrtok 17. februára 2022
77. poznamenáva, že pandémia ochorenie COVID-19 spôsobila určité obmedzenia medzi členskými štátmi navzájom aj v rámci nich a viedla k úpadku v hoteloch, reštauráciách a stravovaní so zničujúcim vplyvom na výrobu potravín; 78. zastáva názor, že udržateľný rozvoj, spravodlivá transformácia, sociálne začlenenie a tvorba kvalitných pracovných príležitostí musia pripraviť pôdu pre obnovu; 79. víta návrh Komisie predložiť núdzový nástroj pre jednotný trh; vyzýva Komisiu, aby ho vypracovala ako právne záväzný štrukturálny nástroj na zabezpečenie voľného pohybu osôb, tovarov a služieb v prípade budúcich kríz; 80. vyzýva Komisiu a členské štáty, aby aktívne využívali získané poznatky a vypracovali plán reakcie na mimoriadne situácie, ktorého cieľom by malo byť zabezpečenie spoločnej odozvy a čo najrozsiahlejšia ochrana voľného pohybu služieb, tovarov a osôb, a to najmä cezhraničných pracovníkov; pripomína, že je potrebné, aby členské štáty urýchlene notifikovali vnútroštátne opatrenia na obmedzenie voľného pohybu tovaru a služieb; 81. víta návrh Komisie na nariadenie o závažných cezhraničných ohrozeniach zdravia a o zrušení rozhodnutia č. 1082/2013/EÚ (COM(2020)0727), a najmä jej návrh na vytvorenie mechanizmu na kontrolu obmedzení vývozu zdravotníckeho vybavenia na vnútornom trhu; 82. zdôrazňuje naliehavú potrebu rozšíriť prístup k digitálnym službám a technológiám, ktoré sú v núdzových situáciách nevyhnutné pre bezproblémové fungovanie jednotného trhu a prístup občanov a podnikov k verejným službám prostredníctvom riešení elektronickej verejnej správy; uznáva digitálne vylúčenie a absenciu prístupu na internet ako necolné prekážky digitálnej transformácie jednotného trhu EÚ, ktoré patria medzi najvýznamnejšie; o o 83.
o
poveruje svoju predsedníčku, aby postúpila toto uznesenie Rade a Komisii.